open-index/open-wikipedia-markdown huggingface dataset:
Uniq

Το **uniq** είναι εργαλείο του Unix, το οποίο δέχεται ένα αρχείο κειμένου και στην έξοδό του εμφανίζει συνεχόμενες όμοιες γραμμές σαν μια γραμμή.  Αποτελεί πρόγραμμα-φίλτρο και συνήθως χρησιμοποιείται σε συνδυασμό με την έξοδο από την εντολή sort. Μπορεί επίσης να εμφανίσει μόνο τις πολλαπλές γραμμές (με την επιλογή -d), ή να προσθέσει τον αριθμό των φορών που εντοπίστηκε κάθε γραμμή (με την επιλογή -c).

Παράδειγμα: Εμφανίζει μια λίστα με τις γραμμές ενός αρχείου, ταξινομημένη ανάλογα με τον αριθμό που εμφανίζεται κάθε γραμμή:
:sort file | uniq -c | sort -n

Η παραπάνω χρήση του uniq συνηθίζεται σε σενάρια κελύφους που βασίζονται σε διαδοχικές εντολές με ανακατεύθυνση (pipelines).

## Επιλογές
* -u   Εμφανίζει μόνο τις γραμμές που δεν επαναλαμβάνονται (είναι δηλαδή μοναδικές) στο αρχικό αρχείο
* -d   Δεν εμφανίζει τις γραμμές που δεν επαναλαμβάνονται στην είσοδο
* -c   Παράγει μια αναφορά στην έξοδο με τις γραμμές και τον αριθμό που εμφανίζεται η καθεμία από αυτές - όταν υπάρχει αυτή η επιλογή, οι επιλογές -u και -d αγνοούνται
* -i   Αγνοεί τις διαφορές μεταξύ κεφαλαίων-μικρών όταν συγκρίνει γραμμές
* -f   Αγνοεί έναν αριθμό από πεδία σε κάθε γραμμή
* -s   Αγνοεί έναν αριθμό από χαρακτήρες σε κάθε γραμμή
* -w   Ορίζει τον αριθμό των χαρακτήρων που θα συγκριθούν μεταξύ των γραμμών, μετά από τα πεδία και τους χαρακτήρες που αγνοήθηκαν
* --help    Εμφανίζει μήνυμα βοήθειας
* --version Εμφανίζει την έκδοση του προγράμματος στην πρότυπη έξοδο (stdout) και τερματίζει

## Δείτε επίσης
* Κατάλογος βοηθημάτων του Unix

## Εξωτερικοί σύνδεσμοι
*Η σελίδα man του uniq στο Linux 
*SourceForge UnxUtils – Μεταφορά διάφορων εργαλείων GNU στα Windows 

Κατηγορία:Unix
Χαραυγή Θεσπρωτίας

Η **Χαραυγή**, (πρώην "Λύκου"), είναι χωριό του δήμου Φιλιατών της Περιφερειακής Ενότητας Θεσπρωτίας στην Περιφέρεια Ηπείρου (Σχέδιο Καλλικράτης). 

## Γενικά στοιχεία
Η Χαραυγή παλαιότερα  ανήκε  στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου Δήμου.

Βρίσκεται στα βορειοανατολικά όρια του νομού, σε απόσταση περίπου 45 χλμ. ΒΑ. από την Ηγουμενίτσα και 19 χλμ. από τους Φιλιάτες, επί της δεξιάς όχθης της Λαγκαβίτσας, παραπόταμου του Καλαμά, σε υψόμετρο 305 μέτρα. Πρόκειται για ορεινό χωριό, ο πληθυσμός του οποίου, ασχολούμενος κυρίως με την μικροκτηνοτροφία και περισσότερο με τη γεωργία, ελαιοκομία, το 1928 αριθμούσε 360 κατοίκους, έχοντας δημοτικό σχολείο. Το 1981 αριθμούσε 85 κατοίκους, το 1991 ήταν 87 ενώ το 2001 αριθμούσε 50 κατοίκους. Το 2021 απογράφησαν 22 κάτοικοι.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στη Κοίμηση της Θεοτόκου.

* Το προηγούμενο όνομα του χωριού ήταν Λύκου μέχρι το 1955, οπότε μετονομάστηκε σε Χαραυγή. Στην απέναντι όχθη απ΄ το χωριό βρίσκεται η Μονή της Αγίας Μαρίνας.

## Πηγές
* "Εγκυκλοπαίδεια Πάπυρος Larousse Britannica" τομ.60ος, σελ.428.
* "Μεγάλη Ελληνική Εγκυκλοπαίδεια" τομ.ΙΣΤ΄, σελ.340. (Λύκον).

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Fouquet's

Το **Καφέ Λε Φουκέτ** (Le Fouquet’s) είναι ένα από τα πιο διάσημα και ιστορικά καφε-εστιατόρια του Παρισιού. Βρίσκεται στη συμβολή της Λεωφόρου Ηλυσίων Πεδίων (Avenue des Champs-Élysées) και της Λεωφόρου Γεωργίου Ε΄ (George V). Χρονολογείται από το 1899, όταν λειτούργησε ως αλσατικό καφενείο.

Μπρούντζινες πλάκες στο πλακόστρωτο της κεντρικής εισόδου μνημονεύουν τις διασημότητες που σύχναζαν κατά καιρούς στις πολυτελείς αίθουσές του, αλλά και φωτογραφίες τους καλύπτουν τους τοίχους στο εσωτερικό του. Το 1988, το Καφέ Λε Φουκέτ ανακηρύχτηκε από το Υπουργείο Πολιτισμού της Γαλλίας ως εθνικό πολιτιστικό μνημείο.

Στη δεκαετία του 1930, τακτικός θαμώνας στο Καφέ Λε Φουκέτ ήταν ο Ιρλανδός συγγραφέας Τζέιμς Τζόις, όταν έγραφε το διάσημο μυθιστόρημά του *«Αγρύπνια για τον Φίνεγκαν»* (Finnegans Wake). Και ο δραματουργός Σάμιουελ Μπέκετ είχε συναντήσει σ' αυτό την Αμερικανίδα συλλέκτρια έργων τέχνης Πέγκυ Γκούγκενχαϊμ (Peggy Guggenheim, 1898 – 1979), με την οποία πέρασε μια έντονη ερωτική νύχτα μαζί της.

Οι Γάλλοι θεατρικοί συγγραφείς Μαρσέλ Πανιόλ (1895 – 1974) και Μαρσέλ Ασάρ (1899 – 1974) σύχναζαν στο Λε Φουκέτ. Ανάμεσα σε άλλους θαμώνες του περιλαμβάνονται: Ζαν Γκαμπέν, Υβ Μοντάν, Σιμόν Σινιορέ, Μισέλ Μοργκάν, Όρσον Ουέλς, Πίτερ Ουστίνοφ, Τζην Κέλλυ, Μαρτσέλο Μαστρογιάνι, Κερκ Ντάγκλας, Σοφία Λόρεν, Φρανσουά Τρυφώ, Ζαν Μορώ, Αλέν Ντελόν, Κατρίν Ντενέβ, Ζεράρ Ντεπαρντιέ κ.ά.     


Entrée Fouquet's.jpg|Η είσοδος του καφέ με χαραγμένα τα ονόματα των διάσημων επισκεπτών του.
Cafe Le Fouquet's, Paris - 2011.jpg|Εξωτερική άποψη
Cafe Le Fouquet's, interior - Paris 2011.jpg|Εσωτερική άποψη


## Παραπομπές


## Πηγές
* Noel Riley Fitch: "The Grand Literary Cafes of Europe", pp. 31 – 32 Le Fouquet’s, New Holland Publishers (UK) Ltd, London, 2006.

## Εξωτερικοί σύνδεσμοι
* 

Κατηγορία:Καφέ στο Παρίσι
Κυβέρνηση Νικολάου Στράτου 1922

Η **Κυβέρνηση Νικολάου Στράτου 1922**  (Μάιος 1922) σχηματίστηκε μετά την παραίτηση και της δεύτερης - διαδοχικά - κυβέρνησης του Δημητρίου Γούναρη, η οποία έχασε την εμπιστοσύνη της Βουλής. Ύστερα από διαβουλεύσεις του Βασιλιά, με τους πολιτικούς αρχηγούς που συμμετείχαν στον συνασπισμό της Ηνωμένης Αντιπολίτευσης - και παρακάπτοντας την αξιωματική αντιπολίτευση - ο Κωνσταντίνος διόρισε πρόεδρο της κυβέρνησης, τον δραστήριο αρχηγό του μικρού «Εθνικού Συντηρητικού Κόμματος», τον Νικόλαο Στράτο.

Στην κοινοβουλευτική συνεδρίαση της 4ης Μαΐου, αφού ανακοινώθηκε η σύνθεση του υπουργικού συμβουλίου και ο νέος πρωθυπουργός διάβασε τις προγραμματικές δηλώσεις της κυβέρνησής του, ζήτησε «ψήφο εμπιστοσύνης». Όμως - και στα πλαίσια των συζητήσεων που είχαν ξεκινήσει για μια κυβέρνηση συνασπισμού των αρχηγών των κομμάτων που απάρτιζαν την Ηνωμένη Αντιπολίτευση - η Γ' Εθνική Συνέλευση καταψήφισε, με ψήφους 170 *κατά*, και 155 *υπέρ*, την «κυβέρνηση Στράτου».

Ο πρωθυπουργός όπως όφειλε, έθεσε θέμα κυβερνητικής κρίσης, και η Εθνοσυνέλευση διέκοψε τις εργασίες της μέχρι την όρκιση της νέας κυβέρνησης.

## Σύνθεση υπουργικού συμβουλίου
 
* *«Πρωθυπουργός»* - (*«Πρόεδρος του υπουργικού συμβουλίου»*): Νικόλαος Στράτος

* *«Επί των Εξωτερικών υπουργός»*: προσωρινά, Νικόλαος Στράτος
* *«Επί της Δικαιοσύνης υπουργός»*: Κωνσταντίνος Λυκουρέζος
* *«Επί των Εσωτερικών υπουργός»*: Γεώργιος Καρπετόπουλος
* *«Επί των Εκκλησιαστικών και της Δημοσίας εκπαιδεύσεως υπουργός»*: Δημήτριος Χατζίσκος
* *«Επί των Οικονομικών υπουργός»*: Εμμανουήλ Λαδόπουλος
* *«Επί της Εθνικής Οικονομίας υπουργός»* : Αχιλλέας Μαλαμίδης
* *«Επί των Δημοσίων Συγκοινωνιών υπουργός»*: Κωνσταντίνος Δροσόπουλος
* *«Επί της Γεωργίας και Δημοσίων κτημάτων υπουργός»* : προσωρινά, Εμμανουήλ Λαδόπουλος
* *«Επί των Στρατιωτικών υπουργός»*: Νικόλαος Στράτος
* *«Επί των Ναυτικών υπουργός»*: αντιναύαρχος, Κωνσταντίνος Αλφονσάτος - Τυπάλδος
* *«Επί του Επισιτισμού και Αυταρκείας υπουργός»* : Ιωάννης Λεωνίδας
* *«Επί της Περιθάλψεως υπουργός»*: προσωρινά, Ιωάννης Λεωνίδας

## Αναφορές


1922 05 03
Κατηγορία:1922
Ασύρματη σύνδεση

## Τύποι ασύρματης σύνδεσης
### Ασύρματο PAN
Το ασύρματο Δίκτυο Προσωπικής περιοχής / κάλυψης (WPAN) διασυνδέει περιοχές σε μια σχετικά μικρή περιοχή, συνήθως σε ανθρώπινη πρόσβαση. Για παράδειγμα, οι συχνότητες Bluetooth και αόρατο υπέρυθρο (Infrared) φως παρέχουν ένα WPAN για διασύνδεση ακουστικών με ένα φορητό υπολογιστή. Το ZigBee επίσης υποστηρίζει WPAN εφαρμογές. Τα Wi-Fi PAN γίνονται κοινά (2010) καθώς οι σχεδιαστές συσκευών αρχίζουν να ενοποιούν το Wi Fi σε μια ποικιλία καταναλωτικών ηλεκτρονικών συσκευών. Οι δυνατότητες "My WiFi" της Intel και "virtual Wi-Fi" των Windows 7 έκαναν το Wi Fi PAN πιο απλό και πιο εύκολο στο στήσιμο και το configure

### Ασύρματο LAN
Ένα Ασύρματο Τοπικό Δίκτυο (WLAN) συνδέει δύο ή περισσότερες συσκευές χρησιμοποιώντας μια μέθοδο ασύρματης κατανομής, παρέχοντας μια σύνδεση μέσω ενός σημείου πρόσβασης (Access Point) στο ευρύτερο ίντερνετ. Η χρήση των τεχνολογιών spread-spectrum ή OFDM δίνει στους χρήστες τη δυνατότητα να κινούνται γύρω από μια τοπική περιοχή κάλυψης, και να παραμένουν συνδεδεμένοι στο δίκτυο. 
* Wi-Fi: Το "Wi-Fi" είναι ένας όρος που χρησιμοποιείται για να περιγράψει ασύρματα τοπικά δίκτυα τύπου 802.11, αν και τεχνικά είναι ένα δηλωμένο πρότυπο αλληλεπιδραστικότητας ανάμεσα σε συσκευές 802.11
* Fixed Wireless Data: Αυτό εφαρμόζει συνδέσεις σημείο προς σημείο (Point to point) ανάμεσα σε υπολογιστές ή δίκτυα σε δύο απομακρυσμένες περιοχές συχνά χρησιμοποιώντας αφοσιωμένα μικροκύματα ή κωδικοποιημένες (Modulated) δέσμες φωτός laser σε γραμμές μονοπατιών (sight path). Χρησιμοποιείται συχνά για να συνδέσει δίκτυα σε δύο ή περισσότερα κτίρια χωρίς την εγκατάσταση ενσύρματης σύνδεσης.

### Ασύρματο MAN
Τα Ασύρματα Μητροπολιτικά Δίκτυα (Wireless Metropolitan Area Networks) είναι ένας τύπος από ασύρματα δίκτυα που συνδέουν διάφορα ασύρματα τοπικά δίκτυα (WLAN).
* To WiMAX είναι ένας τύπος από Ασύρματα Μητροπολιτικά Δίκτυα(WMAN) και περιγράφεται από το πρότυπο 802.16 της ΙΕΕΕ.

### Ασύρματο WAN
Ένα ασύρματο δίκτυο ευρείας περιοχής είναι μία μορφή ασύρματου δικτύου. Η μεγαλύτερη εμβέλεια ενός δικτύου ευρείας ευρείας περιοχής συγκρινόμενου με ενός τοπικού δικτύου, απαιτεί διαφορετική τεχνολογία. Όλα τα ασύρματα δίκτυα μεταφέρουν δεδομένα υπό μορφή τηλεφωνικών κλήσεων, ιστοσελίδων και βίντεο.

### Κινητές (Mobile) συσκευές δικτύου
## Χρήσεις
## Περιβαλλοντικές ανησυχίες και κίνδυνοι υγείας
## Δείτε επίσης
* :en:Wireless network
* :en:Wireless Connection

## Παραπομπές
## Εξωτερικοί σύνδεσμοι
## Επιπλέον μελέτη
* 

Κατηγορία:Ασύρματο δίκτυο
Αλτιπλάνος

thumb|right|250px|Τοποθεσία των Αλτιπλάνος στον παγκόσμιο χάρτη.
Τα **Αλτιπλάνος** αποτελεί οροπέδια των Άνδεων, ανάμεσα στις Ανατολικές και Δυτικές Κορδιλιέρες. Σε αυτά κατοικεί η πλειονότητα του πληθυσμού αφού η ζέστη των τροπικών αντισταθμίζεται από το κλίμα ύψους. Αποτελεί τη δεύτερη σε ύψος κατοικημένη περιοχή της γης, μετά το Θιβέτ.

Κατηγορία:Οροπέδια
Κατηγορία:Άνδεις
Κατηγορία:Γεωγραφία του Περού
Κατηγορία:Γεωγραφία της Χιλής
Ενδώνυμο - εξώνυμο

**Ενδώνυμα** ονομάζονται στη γλωσσολογία τα ονόματα, με τα οποία ένας λαός αποκαλεί τον εαυτό του, το κράτος του και τα μέρη όπου ζει. **Εξώνυμα** ονομάζονται τα αντίστοιχα ονόματα που χρησιμοποιούνται σε μια ξένη γλώσσα, όταν αυτά δεν ταυτίζονται με τα ενδώνυμα.

Δεν είναι λίγες οι περιπτώσεις που ένα εξώνυμο διαφέρει πλήρως από το αντίστοιχο ενδώνυμο, όπως π.χ. στους Ινδιάνους της Αμερικής, οι οποίοι ποτέ δεν χρησιμοποίησαν τέτοια ή παρόμοια ονομασία για τους εαυτούς τους. Συνηθέστερα όμως, τα εξώνυμα παράγονται από φωνητική - μορφολογική προσαρμογή ενδωνύμων, είτε των τρεχόντων ή παλαιών που δεν χρησιμοποιούνται πια. 

Χαρακτηριστικό παράδειγμα για το πώς διακρίνονται οι δύο όροι, είναι η λέξη που χρησιμοποιείται για το ελληνικό κράτος:
* Το ενδώνυμο είναι *Ελλάδα* στη δημοτική ή *Ελλάς* στην καθαρεύουσα, αφού αυτό χρησιμοποιούν οι Έλληνες. Χρησιμοποιείται επίσης σε λίγες γλώσσες όπως η νορβηγική (*Hellas*) και η γλώσσα των Κόμι (*Эллада*). 
* Σε πολλές γλώσσες, χρησιμοποιούνται ονόματα που παράγονται από τη λατινική ρίζα «Graec-» (ισπανικά και ιταλικά *Grecia*, γαλλικά *Grèce*, αγγλικά *Greece*, γερμανικά *Griechenland*, πολωνικά *Grecja*) ή την τουρκική «Yunan-» (τουρκικά *Yunanistan*, ουζμπεκικά *Yunoniston*, ινδονησιακά *Yunani*). Όλα αυτά είναι εξώνυμα, ασχέτως εάν στην πραγματικότητα οι ρίζες προέρχονται από τα αρχαία ελληνικά ενδώνυμα *[[Γραικός|Γραικοί]]* και *[[Ίωνες]]* αντίστοιχα.

Κατηγορία:Γλωσσολογία
Κατηγορία:Τοπωνύμια
Κατηγορία:Γεωπολιτική ορολογία
Κατηγορία:Εξώνυμα
Κατηγορία:Εθνώνυμα
Café de la Paix (Παρίσι)

Το **Καφέ ντε λα Παι** (γαλλικά: Café de la Paix = *Καφέ της Ειρήνης*) είναι ένα από τα πιο ιστορικά και παραδοσιακά καφενεία στο Παρίσι και από τα πιο γνωστά σημεία συνάντησης της γαλλικής διανόησης. Βρίσκεται στο Μπουλβάρ ντε Καπυσίν (12, Blvd des Capucines) στη Δεξιά Όχθη (Rive Droite) του Σηκουάνα, πολύ κοντά στην περίφημη Όπερα του Παρισιού (Μετρό: Opéra).

## Ιστορία
thumb|right|265px|Το Καφέ ντε λα Παι σε φωτογραφία του 1911 
Η αλματώδης ανάπτυξη του Παρισιού κατά τον 18ο και 19ο αιώνα είχε ως συνακόλουθο και τη δημιουργία μεγάλων και πολυάριθμων καφέ στα μεγάλα βουλεβάρτα της γαλλικής πρωτεύουσας. Υπολογίζεται ότι στα 1789 υπήρχαν στο Παρίσι 900 περίπου καφενεία.

Τα καφέ στο Παρίσι ήταν η καρδιά της παρισινής κοινωνικής ζωής, όπως περιγράφεται στα έργα των θαμώνων τους Μπαλζάκ, Φλομπέρ και Γκυ ντε Μωπασάν. Ένα από τα ιστορικά αυτά καφέ είναι το Καφέ ντε λα Παι, που διατηρήθηκε και λειτουργεί μέχρι σήμερα, λόγω της θέσης του μέσα στο διάσημο Γκραν Οτέλ (Le Grand Hotel) και της γειτνίασής του με την περίφημη Οπερά Γκαρνιέ του Παρισιού.

Το Καφέ ντε λα Παι ιδρύθηκε το 1872, την ίδια χρονιά που οικοδομήθηκε και η Όπερα του Παρισιού. Το εσωτερικό του είναι διακοσμημένο από τον Σαρλ Γκαρνιέ (Charles Garnier, 1825 – 1898), που ήταν αρχιτέκτονας και της Όπερας. Αποτελεί εξαίρετο δείγμα του ρυθμού της Μπελ Επόκ. 

## Διάσημοι θαμώνες
Διασημότητες από όλο τον κόσμο έχουν επισκεφτεί κατά καιρούς το Καφέ ντε λα Παι. Ανάμεσά τους πρίγκιπες και βασιλείς, συγγραφείς, μουσικοί και καλλιτέχνες. Στον μακρύ κατάλογο των θαμώνων του, αναφέρονται τα ονόματα των Σεργκέι Ντιαγκίλεφ, Όσκαρ Ουάιλντ, Εμίλ Ζολά, Αντρέ Ζιντ, Πωλ Βαλερύ, όπως και του διάσημου Ιταλού τενόρου Ενρίκο Καρούζο.

Αμερικανοί συγγραφείς, που ήταν τακτικοί επισκέπτες του, όπως ο Χένρι Τζέιμς, ο Τόμας Γουλφ και ο Έρνεστ Χέμινγουεϊ, περιγράφουν στα έργα τους με περισσή ζωντάνια το περιβάλλον και την ατμόσφαιρα στο Καφέ ντε λα Παι.

Όπως αναφέρει ο Noel Riley Fitch, ο στρατηγός Ντε Γκολ, πριν κάνει την θριαμβευτική είσοδό του στο απελευθερωμένο Παρίσι μετά το τέλος του Β' Παγκοσμίου Πολέμου, βαδίζοντας πεζός στη Λεωφόρο Ηλυσίων Πεδίων από την Αψίδα του Θριάμβου ως την Πλατεία Ομονοίας, κάθισε προηγουμένως κι έφαγε μιαν ομελέτα στο Καφέ ντε λα Παι. 


Cafe de la Paix, Paris - 2011.jpg|Καφέ ντε λα Παι: Εξωτερική άποψη
Cafe de la Paix, interior - Paris 2011.JPG|Καφέ ντε λα Παι: Εσωτερική άποψη


## Παραπομπές


## Πηγές
* Noel Riley Fitch: "The Grand Literary Cafes of Europe", pp. 28 – 30 Café de la Paix, New Holland Publishers (UK) Ltd, London, 2006.

## Εξωτερικοί σύνδεσμοι
* 

Κατηγορία:Καφέ στο Παρίσι
Πρωτάθλημα πετοσφαίρισης Α1 εθνικής κατηγορίας γυναικών 2002-2003

Το **πρωτάθλημα Ελλάδας [[πετοσφαίριση]]ς γυναικών** 2002-2003, διεξήχθη σε τρεις φάσεις με ένα ιδιόρυθμο σύστημα (το ίδιο σύστημα εφαρμόστηκε και τη σαιζόν 2010-2011, χωρίς όμως την ενδιάμεση Β' φάση). Στην Α' φάση οι ομάδες αγωνίστηκαν σε ένα μόνο γύρο, σύνολο 11 αγώνων. Οι 4 πρώτες ομάδες προκρίθηκαν στη Γ' φάση στο γκρουπ των θέσεων 1−6, οι ομάδες των θέσεων 9-12 προκρίθηκαν στο γκρουπ των θέσεων 7−12, ενώ οι ομάδες των θέσεων 5-8 αγωνίστηκαν μεταξύ τους (5ος-8ος, 6ος-7ος, η πρόκριση στις 2 νίκες), με τους νικητές να αγωνίζονται στη συνέχεια στο γκρουπ 1−6 και τους ηττημένους στο γκρουπ για τις θέσεις 7−12. Στη Γ' φάση έγιναν 2 γύροι, σύνολο 10 αγώνων, ενώ δεν διεξήχθησαν πλέι οφ. Πρωταθλητής αναδείχθηκε ο Φιλαθλητικός, για πρώτη (και τελευταία) φορά μετά από 16 χρόνια.

## Α' φάση
### Τελική βαθμολογία

Βαθ=Βαθμοί, Αγ=Αγώνες, Ν=Νίκες, Η=Ήττες, ΣΥ=Σετ υπέρ, ΣΚ=Σετ κατά

Σημειώσεις
* Βαθμολογικό σύστημα: **3 βαθμοί για νίκη με 3-0 και 3-1, 2 βαθμοί για νίκη με 3-2, 1 βαθμός για ήττα με 2-3, κανένας βαθμός για ήττα με 0-3 και 1-3.**

## Β' φάση
Συμμετείχαν ο Άρης, ο Αίας Ευόσμου, ο ΑΕΒΑΣ και ο Α.Ο. Μαρκοπούλου. Οι νικητές (Άρης και ΑΕ Βύρωνα/Αγίου Σώστη) συμμετείχαν στη συνέχεια στο γκρουπ για τις θέσεις 1−6, ενώ οι χαμένοι (Αίας Ευόσμου, Α.Ο. Μαρκοπούλου) συμμετείχαν στο γκρούπ για τις θέσεις 7−12. Οι πρώτοι αγώνες (14 Δεκεμβρίου 2002) έγιναν στις έδρες των ομάδων με μειονέκτημα, ενώ οι επόμενοι δύο (ο 2ος αγώνας στις 21 Δεκεμβρίου και ο 3ος στις 22 Δεκεμβρίου, ενώ δε χρειάστηκε τρίτος στη σειρά Άρης-Α.Ο. Μαρκοπούλου) στις έδρες των ομάδων που είχαν πλεονέκτημα έδρας.

**(5) Άρης − (8) Μαρκόπουλο (2−0)**

'''(6) Αίας Ευόσμου − (7) ΑΕ Βύρωνα/Αγίου Σώστη (1−2)

## Γ' φάση
### Θέσεις 1−6
#### Τελική βαθμολογία

Βαθ=Βαθμοί, Αγ=Αγώνες, Ν=Νίκες, Η=Ήττες, ΣΥ=Σετ υπέρ, ΣΚ=Σετ κατά

### Θέσεις 7−12
#### Τελική βαθμολογία

B=Βαθμοί, Α=Αγώνες, Ν=Νίκες, Η=Ήττες, ΣΥ=Σετ υπέρ, ΣΚ=Σετ κατά

## Τελική κατάταξη

## Πηγές
*Πρωτάθλημα Γυναικών 2002−2003 Galanis Sports Data
*Αποτελέσματα κανονικής περιόδου archive.sport.gr
*Αποτελέσματα, θέσεις 1-6 archive.sport.gr
*Αποτελέσματα, θέσεις 7-12 archive.sport.gr
*Σύστημα διεξαγωγής archive.sport.gr



2002 2003
Α1 Γυναικων
Α1 Γυναικων
Chown

Η εντολή **chown** χρησιμοποιείται στα λειτουργικά συστήματα τύπου Unix για να αλλάξει τον ιδιοκτήτη (αγγλ. change owner) ενός αρχείου. Σε πολλές υλοποιήσεις μπορεί να εκτελεστεί μόνο από τον υπερχρήστη. Οι απλοί χρήστες που θέλουν να αλλάξουν την ομάδα στην οποία ανήκει ένα αρχείο μπορούν να το κάνουν μέσω της chgrp.

## Παραδείγματα χρήσης
Ακολουθούν παραδείγματα της σύνταξης και της χρήσης της εντολής:


```bash
# chown root /var/run/httpd.pid
```

* Αλλάζει τον ιδιοκτήτη του `/var/run/httpd.pid` σε 'root' (το κλασικό όνομα του υπερχρήστη).


```bash
# chown rob:developers strace.log
```

* Αλλάζει τον ιδιοκτήτη του `strace.log` σε 'rob' και το αναγνωριστικό ομάδας σε 'developers'.


```bash
# chown nobody:nogroup /tmp /var/tmp
```

* Αλλάζει τον ιδιοκτήτη του `/tmp` και του `/var/tmp` στο ειδικό όνομα χρήστη ‘nobody’ (δεν είναι καλή πρακτική).
* Αλλάζει την ομάδα του `/tmp` και του `/var/tmp` στο ειδικό όνομα ομάδας ‘nogroup’.


```bash
# chown :512 /home
```

* Αλλάζει το αναγνωριστικό ομάδας του `/home` σε 512 (δεν έχει σημασία αν υπάρχει ομάδα που να αντιστοιχεί στο αναγνωριστικό ή όχι).


```bash
# chown -R us base
```

* Αλλάζει την ιδιοκτησία του `base` στο χρήστη `us` αναδρομικά (`-R`).

## Δείτε επίσης
* Κατάλογος βοηθημάτων του Unix
* `[[chmod]]`
* `[[chgrp]]`

## Εξωτερικοί σύνδεσμοι
* Σελίδα εγχειριδίου (man) για το chown 
* The chown Command από το Linux Information Project (LINFO) 

Κατηγορία:Unix
Size (Unix)

Το **size** είναι εργαλείο της γραμμής εντολών στα λειτουργικά συστήματα τύπου Unix. Επεξεργάζεται ένα ή περισσότερα αρχεία ELF (Executable and Linkable Format) και εμφανίζει το μέγεθος (σε bytes) του χώρου κώδικα (code segment ή "text"), του χώρου δεδομένων (data segment) και του χώρου χωρίς αρχικές τιμές (.bss), καθώς και το συνολικό μέγεθος.

## Χρήση
 $ size   ...

Ακολουθούν κάποια παραδείγματα από το Solaris (*/usr/ccs/bin/size*) - οι επιλογές και η σύνταξη μπορεί να διαφέρουν σε άλλα λειτουργικά συστήματα:

 $ size  /usr/ccs/bin/size
 9066 + 888 + 356 = 10310

Η επιλογή -f εμφανίζει το όνομα και το μέγεθος κάθε χώρου, μαζί με το άθροισμά τους:
 $ size -f /usr/ccs/bin/size
 17(.interp) + 636(.hash) + 1440(.dynsym) + 743(.dynstr) + 64(.SUNW_version) + 48(.rela.ex_shared) + 24(.rela.bss) + 336(.rela.plt) + 4760(.text) +
 80(.init) + 80(.fini) + 4(.exception_ranges) + 28(.rodata) + 590(.rodata1) + 12(.got) + 388(.plt) + 192(.dynamic) + 40(.ex_shared) + 112(.data) +
 140(.data1) + 352(.bss) = 10086

Η επιλογή -F εμφανίζει το μέγεθος και την άδεια (permission flag) κάθε χώρου, μαζί με το άθροισμά τους:

 $ size -F /usr/ccs/bin/size
 9066(r-x) + 1244(rwx) = 10470

## Δείτε επίσης
* Κατάλογος βοηθημάτων του Unix

## Αναφορές
*  

Κατηγορία:Unix
Αλγεβρική σημασιολογία

Στη θεωρία των γλωσσών προγραμματισμού, η **αλγεβρική σημασιολογία** (**algebraic semantics**) μιας γλώσσας προγραμματισμού είναι μια μορφή αξιωματικής σημασιολογίας, βασισμένης σε αλγεβρικούς κανόνες που περιγράφουν και χειρίζονται τη σημασιολογία του προγράμματος με τυπικό τρόπο.

Στη μαθηματική λογική, η **αλγεβρική σημασιολογία** είναι μια τυπική σημασιολογία  που βασίζεται σε άλγεβρες. Για παράδειγμα, η τροπική λογική S4 χαρακτηρίζεται από την κλάση των τοπολογικών αλγεβρών Μπουλ (topological boolean algebras)&mdash;δηλαδή άλγεβρες Μπουλ με έναν εσωτερικό τελεστή (interior operator). Άλλες τροπικές λογικές χαρακτηρίζονται από άλλες άλγεβρες με τους δικούς τους τελεστές. Η κλάση των αλγεβρών Μπουλ χαρακτηρίζει την κλασική προτασιακή λογική (classical propositional logic), και την κλάση της προτασιακής ιντουισιονιστικής λογικής των αλγεβρών Χέιτινγκ (Heyting algebras).

## Δείτε επίσης
* OBJ
* Τυπική σημασιολογία των γλωσσών προγραμματισμού
** Αξιωματική σημασιολογία
** Λειτουργική σημασιολογία
** Δηλωτική σημασιολογία

Κατηγορία:Άλγεβρα
Κατηγορία:Μαθηματική λογική
Κατηγορία:Λογική για Υπολογιστές
Κατηγορία:Τυπικές μέθοδοι
Κατηγορία:Σημασιολογία γλωσσών προγραμματισμού
Yacc

Το πρόγραμμα **yacc** παράγει συντακτικούς αναλυτές και δημιουργήθηκε από το Stephen C. Johnson στην AT&T για το λειτουργικό σύστημα Unix. Το όνομά του προέρχεται από τα αρχικά των λέξεων "Yet Another Compiler Compiler" ("άλλος ένας μεταγλωττιστής μεταγλωττιστών"). Παράγει ένα συντακτικό αναλυτή (το τμήμα του μεταγλωττιστή που διαβάζει τον πηγαίο κώδικα) με βάση μια αναλυτική γραμματική, γραμμένη σε μορφή κοντά στη BNF. Από ιστορικής άποψης, το yacc παρήγαγε τον κώδικα για το συντακτικό αναλυτή της γλώσσας προγραμματισμού C.

Το yacc ήταν η εξορισμού γεννήτρια συντακτικών αναλυτών στα περισσότερα συστήματα Unix, αλλά σήμερα έχει πια αντικατασταθεί από πιο σύγχρονα (αλλά συμβατά) προγράμματα, όπως το Berkeley Yacc, το GNU bison, το MKS yacc και το Abraxas pcyacc. Μια ενημερωμένη έκδοση της αρχικής έκδοσης της AT&T συμπεριλαμβάνεται στο εγχείρημα OpenSolaris της Sun. Κάθε πρόγραμμα προσφέρει ελαφρές βελτιώσεις και επιπλέον στοιχεία σε σχέση με το αυθεντικό yacc, διατηρώντας τις ίδιες αρχές. Το yacc έχει επίσης γραφτεί πάλι για άλλες γλώσσες, όπως η Ratfor, η ML, η Ada, η Pascal, η Java, η Python και η Common Lisp.

Ο συντακτικός αναλυτής που παράγεται από το yacc χρειάζεται ένα λεκτικό αναλυτή. Υπάρχουν γεννήτριες συντακτικών αναλυτών, όπως το Lex ή το Flex, και το πρότυπο IEEE POSIX P1003.2 ορίζει τι λειτουργίες και απαιτήσεις έχουν το Lex και το Yacc.

Κάποιες εκδόσεις του yacc της AT&T αποτελούν λογισμικό ανοιχτού κώδικα. Για παράδειγμα, υπάρχει διαθέσιμος πηγαίος κώδικας (για διάφορες υλοποιήσεις) στις διανομές του Plan 9 και του OpenSolaris.

## Δείτε επίσης
* Κατάλογος βοηθημάτων του Unix
* Bison: Η GNU έκδοση του yacc.
* Lex (και Flex), οι πιο συχνά χρησιμοποιούμενοι λεκτικοί αναλυτές για yacc (και Bison).
* BNF, μια μετασύνταξη για γραμματικές χωρίς συμφραζόμενα

## Αναφορές


## Πηγές
* Stephen C. Johnson. YACC: Yet Another Compiler-Compiler . *Unix Programmer's Manual * Vol 2b, 1979.

## Εξωτερικοί σύνδεσμοι
* Συνέντευξη του Stephen C. Johnson στο Computerworld σχετικά με το YACC 
* ML-Yacc μια έκδοση του yacc για τη γλώσσα Standard ML 
*CL-Yacc, γεννήτρια συντακτικών αναλυτών LALR(1) για την Common Lisp 
* PLY, μια έκδοση του yacc για την Python 
* Θεωρία του yacc 
* ocamlyacc, έκδοση του yacc για την Objective Caml 
* Racc, έκδοση του yacc για τη Ruby 

Κατηγορία:Προγραμματισμός
Κατηγορία:Λογισμικό Unix
Κατηγορία:Μεταγλωττιστές
Κατηγορία:Εργαλεία προγραμματισμού Unix
Ζέλιγκ

Ζέλιγκ (αγγλικά: Zelig) είναι μια αμερικανική ταινία σε σενάριο και σκηνοθεσία του Γούντι Άλεν. Βγήκε στις αίθουσες το 1983.

## Υπόθεση
Ο Λέοναρντ Ζέλιγκ είναι ένας άνθρωπος-χαμαιλέων: δίπλα σε χοντρούς, γίνεται χοντρός · δίπλα σε έναν μαύρο, η επιδερμίδα του αρχίζει να σκουραίνει · ανάμεσα σε γιατρούς, υποστηρίζει ότι έχει δουλέψει στη Βιέννη με το Σίγκμουντ Φρόυντ, κτλ. Όπως είναι αναμενόμενο, οι γιατροί ενδιαφέρονται για την περίπτωσή του, χωρίς να καταφέρνουν να ανακαλύψουν το μυστικό του, μέχρι την ημέρα που η δρ Φλέτσερ (Μία Φάροου), απομονώνεται μαζί του στην εξοχή και καταφέρνει να τον θεραπεύσει μέσω της ύπνωσης. Δυστυχώς για τον Ζέλιγκ, τον κατηγορούν ότι έχει παντρευτεί διάφορες γυναίκες στις τέσσερις γωνιές της χώρας κατά τη διάρκεια της ασθένειάς του. Ο ίδιος δε θυμάται να έχει κάνει τίποτα από όσα του προσάπτουν και, καταδικασμένος από την κοινωνία, βλέπει την αρρώστια του να υποτροπιάζει. Αργότερα, γίνεται ναζί στη Γερμανία, όπου η δρ Φλέτσερ, πάντα ερωτευμένη μαζί του, καταφέρνει να τον αναγνωρίσει μέσα στο πλήθος.

## Διανομή

* Γούντι Άλεν - Λέοναρντ Ζέλιγκ 
** Γκάρετ Μπράουν - ηθοποιός Λέοναρντ
* Μία Φάροου - δρ Γιουντόρα Νέσμπιτ Φλέτσερ
** Έλεν Γκάρισον - ηλικιωμένη Γιουντόρα
** Μαριάν Τέιτουμ - ηθοποιός Γιουντόρα
* Πάτρικ Χόργκαν - αφηγητής
* Στέφανι Φάροου - Μέριλ Φλέτσερ
** Ελίζαμπεθ Ρόθτσαϊλντ - ηλικιωμένη Μέριλ
* Μαίρη Λουίζ Γουίλσον - Ρουθ Ζέλιγκ
* Σολ Λομίτα - Μάρτιν Γκάιστ

## Παραπομπές


Κατηγορία:Αμερικανικές ταινίες της δεκαετίας 1980
Κατηγορία:Ταινίες του 1983
Κατηγορία:Ταινίες παραγωγής Orion Pictures
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Γούντι Άλεν
Κατηγορία:Ταινίες σε σενάριο Γούντι Άλεν
Κατηγορία:Ταινίες γυρισμένες στο Νιου Τζέρσεϊ
Δωδεκάχορδη κιθάρα

thumb|Η δωδεκάχορδη κιθάρα.
**Δωδεκάχορδη κιθάρα** είναι η κλασσική κιθάρα ή ακουστική / ηλεκτρακουστική, η οποία αντί για έξι χορδές έχει δώδεκα. Υπάρχουν δύο κατηγορίες δωδεκάχορδων κιθαρών:

α) Η κιθάρα που έχει έξι ζεύγη χορδών (το κάθε ζεύγος είναι ταυτόφωνο, δηλαδή και οι δύο χορδές του ζεύγους ηχούν στο ίδιο τονικό ύψος, όπως οι χορδές του μπουζουκιού). Η κιθάρα αυτή είναι ακουστική (ή ηλεκτρακουστική).

β) Η κιθάρα που έχει δώδεκα μονές χορδές με διπλάσια τονική έκταση από την εξάχορδη. Η κιθάρα αυτού του τύπου είναι παραλλαγή της κλασσικής ή της ακουστικής/ηλεκτρακουστικής εξάχορδης κανονικής.

Κατηγορία:Χορδόφωνα
Κατηγορία:Κιθάρες
Στυλιανός Βλασόπουλος

Ο κόμης **Στυλιανός Βλασ(σ)όπουλος** (*Signore-Conte Stelio Vlasopulo*, 1748-1822) ήταν γόνος της αριστοκρατικής δυναστείας Βλασοπούλου της Κέρκυρας η οποία ήταν εγγεγραμμένη από το 1642 στη Χρυσή Βίβλο των ευγενών (Libro d'Oro).

Ο Στυλιανός ήταν γιος του Δον Τιμόθεου Βλασόπουλου και της κόμισσας Μιλούλιας Βούλγαρι(η) εκ της γνωστής οικογένειας της Κέρκυρας. Τα πρώτα γράμματα τα έμαθε στη γενέτειρα του την Κέρκυρα και αργότερα έφυγε για την Ιταλία όπου σπούδασε νομικά και ανακηρύχτηκε διδάκτορας στο πανεπιστήμιο της Πάντοβας. Διετέλεσε δικαστής του ανωτάτου δικαστηρίου, μέλος του δικαστικού συλλόγου Κέρκυρας, δικηγόρος, σύνεδρος της Ιονικής Ακαδημίας κατά την περίοδο της Γαλλικής κατάκτησης καθώς και πολιτικός του κράτους των Επτανήσων σε θέσεις-κλειδιά με τα αξιώματα του γερουσιαστή, του συντακτικού νομοθέτη, στέλεχος τοπικής αυτοδίοικησης Κέρκυρας καθώς και Πρύτανης (Διοικητής) της Λευκάδας.
 
Κατά τη διάρκεια της θητείας του Βλασόπουλου στη Λευκάδα ο Αλή πασάς έστειλε τελεσίγραφο στον Στυλιανό Βλασόπουλο να του παραδώσει τους αρματολούς οι οποίοι καταδιωκόμενοι από ίδιο τον Αλή κατάφυγαν στη Λευκάδα και στις οικογένειές τους. Ο Βλασόπουλος πρόβαλε εσκεμμένα διάφορες κωλυσιεργίες και έτσι ο Αλή διέταξε τη συγκέντρωση τηλεβόλων και στρατευμάτων στην Άρτα, την Πρέβεζα και τη Βόνιτσα και στη στεριά απέναντι από τη Λευκάδα με σκοπό να εισβάλει σε αυτή. Ο Βλασόπουλος κατάφερε μέσω των διπλωματικών του ικανοτήτων να σώσει το λαό της Λευκάδος από τη σφαγή την τελευταία στιγμή.

Στα τελευταία χρόνια της ζωής του διετέλεσε και σύμβουλος της κυβερνήσεως του κράτους των Επτανήσων. Στην Κέρκυρα άσκησε το επάγγελμα του δικαστή και του δικηγόρου ενώ ταυτόχρονα αφοσιώθηκε και στη συγγραφή διάφορων επιστημονικών έργων στην ιταλική γλώσσα με το καλλιτεχνικό ψευδώνυμο Βλάσσιος Κολόννας. Ένα από τα σημαντικότερα έργα του είναι η Υπεράσπιση της Ελληνικής Εκκλησίας ( La Difesa della Chiesa Greca) το οποίο γράφτηκε το 1800. Για μια περίοδο της ζωής του διατέλεσε συντάκτης των κερκυραϊκών εντύπων Mercurio Litterario (1805 - 1808) καθώς και του εντύπου Cazetta Urbana (1802 - 1803).

Από τον γενεαλογικό κλάδο του Στυλιανού Βλασόπουλου υπάρχουν άμεσοι απόγονοι του έως και τις ημέρες μας σε διάφορα μέρη της Ελλάδος με κυριότερα την Κέρκυρα, τη Λήμνο, τη Χίο, το Αγρίνιο και την Αθήνα καθώς και σε χώρες του εξωτερικού, όπως τις Η.Π.Α. και τη Γερμανία.

## Εργογραφία
* 

## Πηγές
* Εγκυκλοπαίδεια Νέα Δομή
* Ιστορικό αρχείο της Κέρκυρας
* Αναγνωστική εταιρεία της Κέρκυρας
* Προσωπικό αρχείο οικογένειας Βλασοπούλου
* 
* http://books.google.co.uk/books?id=E5NixzewnoAC&pg=RA1-PA106&lpg=RA1-PA106&dq="Biagio+Colonna"+"La+difesa+della+Chiesa+Greca"&source=bl&ots=r60g1TMfnp&sig=CRY9GKmTrxOoAZgDVlqogpH2v2
* http://books.google.co.uk/books?id=qpA2AAAAMAAJ&pg=PA157&lpg=PA157&dq="Stelio+Vlassopulo"&source=bl&ots=SMVw0lY10d&sig=YcqKNbHuUcibd3q_MvTHKOxjQsc&hl=en&ei=BWiCTuasA5TD8QP1yPEJ&sa=X&oi=book_

Κατηγορία:Έλληνες γερουσιαστές
Κατηγορία:Έλληνες νομικοί
Κατηγορία:Έλληνες συγγραφείς του 19ου αιώνα
Στυλιανος
Κατηγορία:Ορθόδοξοι λόγιοι
ASTM International

Η **ASTM International** γνωστή ως το 2001 ως **American Society for Testing and Material** (*Αμερικανική Εταιρεία Δοκιμών και Υλικών*) είναι παγκόσμιος οργανισμός τυποποίησης που έχει αναπτυχθεί καθιερώνοντας πρότυπα γενικής αποδοχής σε ένα ευρύ φάσμα τεχνικών προϊόντων – υλικών, καθώς και επί συναφών συστημάτων και υπηρεσιών.

Η ASTM International ιδρύθηκε το 1898 και εδρεύει στη Πενσυλβάνια των ΗΠΑ. Αποτελεί σήμερα διεθνή κυβερνητικό οργανισμό μη κερδοσκοπικού χαρακτήρα που αναπτύχθηκε ακολουθώντας συναινετικές διαδικασίες πολυμελών επιστημονικών επιτροπών συντάσσοντας διεθνή τεχνικά πρότυπα «στάνταρς» τα οποία και γίνονται παγκοσμίως ευρύτερα αποδεκτά. Σήμερα θεωρείται ίσως ο μεγαλύτερος οργανισμός προτύπων στον κόσμο, περιλαμβάνοντας περισσότερα από 12.000 πρότυπα που διακρίνονται σε έξι βασικές κατηγορίες: 
# πρότυπα προδιαγραφών, 
# πρότυπα μεθόδων δοκιμών, 
# πρότυπα οδηγών πληροφοριών
# τυποποιημένη ταξινόμηση υλικών και προϊόντων
# τυποποιημένη ορολογία καθώς και
# πρακτικά πρότυπα επί προϊόντων ή μεθόδων εκτός ή πέρα των παραπάνω.

Όλα τα παραπάνω πρότυπα που φέρουν την ονομασία του οργανισμού ακολουθούμενου με ένα χαρακτηριστικό γραμματαριθμό, (π.χ. ASTM A354), περιλαμβάνονται σε ετήσιες πολύτομες εκδόσεις του οργανισμού που τίθενται σε παγκόσμια κυκλοφορία και σε ηλεκτρονική μορφή. Οι εκδόσεις αυτές διακρίνονται κατά τομείς ενδιαφέροντος όπως π.χ. προϊόντα χαλυβουργίας, μετάλλων, κλωστοϋφαντουργίας, πετρελαιοειδών και λιπαντικών, πλαστικών και χρωμάτων, ειδικών χημικών προϊόντων, ηλεκτρικών και ηλεκτρονικών προϊόντων, θεμάτων περιβαλλοντικής και πυρηνικής τεχνολογίας, γεωθερμίας, ηλιακής και αιολικής ενέργειας, μεθόδους και όργανα ελέγχου και μέτρησης καθώς και δείκτες ασφαλείας – διακίνησης.

Η συμμετοχή στον Οργανισμό αυτό φυσικών προσώπων, ιδιωτικών και κρατικών φορέων είναι ελεύθερη. Η δε συμμετοχή σε πολλές επιτροπές είναι εθελοντική. Τα μέλη του οργανισμού υπολογίζονται σήμερα σε περισσότερα από 30.000 από 120 χώρες τα οποία και κατανέμονται σε τρεις βασικές κατηγορίες σε: χρήστες, παραγωγούς και καταναλωτές.

## Εξωτερικοί σύνδεσμοι

* ASTM International

Κατηγορία:Διεθνείς οργανισμοί
Κατηγορία:Τυποποίηση
Δημήτριος Γουργουράκης

Ο **Δημήτριος Γουργουράκης** (1931) είναι Έλληνας νομικός.

## Βιογραφικά στοιχεία

Γεννήθηκε στη Σύρο. Σπούδασε νομικά στο Πανεπιστήμιο Αθηνών και συμπλήρωσε τις σπουδές του στο Ναυτικό Δίκαιο στο Πανεπιστήμιο του Λονδίνου. Επέλεξε να σταδιοδρομήσει στον δικαστικό κλάδο, στον οποίο εισήχθη το 1962. Υπηρέτησε ως εφέτης στο νομικό γραφείο της Προεδρίας της Δημοκρατίας και το 1998 αποχώρησε από το δικαστικό σώμα λόγω ορίου ηλικίας με τον βαθμό του αντιπροέδρου του Αρείου Πάγου, τίτλο που διατηρεί επί τιμή.

Στις 20 Μαρτίου 2000 διορίστηκε υπηρεσιακός υπουργός δικαιοσύνης στην κυβέρνηση Κώστα Σημίτη, θέση στην οποία παρέμεινε μέχρι και τις 13 Απριλίου 2000. Έχει διατελέσει πρόεδρος του επιστημονικού σωματείου "Εταιρία Δικαστικών Μελετών" (1983 - 2003), πρόεδρος της κεντρικής νομοπαρασκευαστικής επιτροπής, πρόεδρος του νομικού συμβουλίου της Οργανωτικής Επιτροπής Ολυμπιακών Αγώνων - Αθήνα 2004 καθώς και πρόεδρος της Αρχής Προστασίας Προσωπικών Δεδομένων (2003 - 2007). Από την τελευταία θέση παραιτήθηκε λόγω διαφωνίας του με τους χειρισμούς της κυβέρνησης και παρά την αντίθετη γνωμοδότηση της Αρχής επί συγκεκριμένου θέματος.

Κατοικεί στην Αθήνα και είναι παντρεμένος.

## Πηγές


Γουργουρακης
Κατηγορία:Έλληνες υπουργοί Δικαιοσύνης
Ιωάννης Γεωργάκης

Ο **Ιωάννης Γεωργάκης** του Αποστόλου (22 Οκτωβρίου 1916 – 1η Νοεμβρίου 1993) ήταν Έλληνας νομικός, πρύτανης Παντείου, πολιτικός και διπλωμάτης.

## Βιογραφικά στοιχεία
Γεννήθηκε στη Λευκάδα στις 22 Οκτωβρίου του 1916. 
Σπούδασε νομικά στο Πανεπιστήμιο Αθηνών από το οποίο και αποφοίτησε το 1935. Το επόμενο έτος υπήρξε διδάκτωρ στο Πανεπιστήμιο της Λειψίας και το 1939 ανακηρύχθηκε υφηγητής αυτού. Το 1941 εκλέχθηκε καθηγητής ποινικού δικαίου στο Πάντειο Πανεπιστήμιο, του οποίου διετέλεσε δύο φορές πρύτανης κατά τις περιόδους 1963 - 1964 και 1974 - 1975. 

Κατά την περίοδο της Κατοχής και του Εμφυλίου το 1944 ανέλαβε διευθυντής του πολιτικού Οίκου του Αντιβασιλέως και Αρχιεπισκόπου Δαμασκηνού και συμμετείχε ως παρατηρητής αυτού στη συμφωνία της Βάρκιζας. To 1945 διορίστηκε υφυπουργός και γενικός διοικητής Επτανήσου. Στις 18 Νοεμβρίου 1951 διορίστηκε γενικός διοικητής Δωδεκανήσου, θέση στην οποία παρέμεινε μέχρι τις 20 Δεκεμβρίου του ίδιου έτους.

Το 1962 έγινε ο πρώτος πρόεδρος του νεοσύστατου Οργανισμού Σχολικών Κτιρίων (ΟΣΚ) και το 1966 ανέλαβε Πρόεδρος του ΕΟΤ (στις 03-02-1966 προέδρευσε για πρώτη φορά στο ΔΣ του ΕΟΤ). Υπήρξε φίλος, μυστικοσύμβουλος και εκτελεστής της διαθήκης Αριστοτέλη Ωνάση και στη περίοδο 1966 - 1970 ανέλαβε πρόεδρος του εκτελεστικού συμβουλίου της Ολυμπιακής Αεροπορίας, καθώς επίσης μέλος και πρόεδρος του Ιδρύματος Αλέξανδρος Ωνάσης, διαδεχόμενος την Χριστίνα Ωνάση μετά τον θάνατό της κατά την περίοδο 1988 - 1992. Υπήρξε πρώτος πρόεδρος του Ελληνικού Ιδρύματος Πολιτισμού.

Επί κυβερνήσεως Κωνσταντίνου Καραμανλή, μετά τη μεταπολίτευση, του απονεμήθηκε ο τίτλος  του *πρέσβη εκ προσωπικοτήτων*, και ήταν ο πρώτος που εγκαινίασε αυτόν τον θεσμό αναλαμβάνοντας πρωτοβουλία ανάπτυξης σχέσεως Ελλάδας με Αραβικές χώρες. Το 1977 διορίστηκε πρόεδρος της Διοικητικής Επιτροπής του Επιμελητηρίου Αναπτύξεως και Οικονομικής Συνεργασίας της Ελλάδος με τις Αραβικές χώρες καθώς και πρόεδρος του Δ.Σ. του Ελληνικού Μεσογειακού Κέντρου Αραβικών και Ισλαμικών Σπουδών. Τον ίδιο χρόνο ανακηρύχθηκε επίτιμος δημότης Ρόδου. Το 1978 ανακηρύχθηκε επίτιμος διδάκτωρ του Πανεπιστημίου Β. Μίτσιγκαν. Το 1989 εξελέγη τακτικό μέλος της Ακαδημίας Αθηνών στην έδρα του ποινικού δικαίου. Στις 14 Σεπτεμβρίου 1993 διορίστηκε υπηρεσιακός υπουργός Εσωτερικών στην κυβέρνηση Κωνσταντίνου Μητσοτάκη, θέση στην οποία παρέμεινε μέχρι και τις 13 Οκτωβρίου 1993. Είχε τιμηθεί πλείστες φορές μεταξύ των οποίων και με το χρυσό μετάλλιο του Παντείου (1987).

Ομιλούσε επίσης αγγλικά, γαλλικά, γερμανικά και ιταλικά. Διέμενε μόνιμα στο ξενοδοχείο Μεγάλη Βρετάνια Αθηνών όπου και διατηρούσε προσωπικό γραφείο. Απεβίωσε στην Αθήνα την 1η Νοεμβρίου του 1993. Σύζυγός του ήταν η Μίνα Παπαδοπούλου - Γεωργάκη. Κόρη του, η σκηνογράφος Χλόη Ομπολένσκι – Γεωργάκη.

## Πηγές


Κατηγορία:Έλληνες πανεπιστημιακοί του 20ού αιώνα
Κατηγορία:Μέλη της Ακαδημίας Αθηνών
Κατηγορία:Έλληνες υπουργοί Γενικοί Διοικητές Νήσων Ιονίου Πελάγους
Κατηγορία:Πρόεδροι του Ελληνικού Οργανισμού Τουρισμού
Δολάριο της Ροδεσίας

Το **δολάριο ** ήταν το νόμισμα της Ροδεσία (σήμερα Ζιμπάμπουε) από το 1970 έως το 1980. Υποδιαιρούταν  σε 100  σεντ. Ο κωδικός ISO του νομίσματος αυτού είναι ZWC και από το 1980 δεν είναι πλέον σε χρήση.

## Ιστορία
Η εισαγωγή του ως νόμισμα έγινε στις 17 Φεβρουαρίου του 1970, σχεδόν ένα μήνα πριν την ανακήρυξη της χώρας ως δημοκρατίας στις 2 Μαρτίου 1970. Αντικατέστησε τη λίρα  με ισοτιμία 2 δολάρια = 1 λίρα.

Ακολουθώντας  το παράδειγμα της Νότιας Αφρικής, της Αυστραλίας και της Νέας Ζηλανδίας η Ροδεσία  εφάρμοσε το δεκαδικό σύστημα στη νέα νομισματική της μονάδα. Η επιλογή του δολαρίου ως όνομα οφείλετο στο γεγονός ότι η αγοραστική δύναμη  της νέας μονάδας αντιστοιχούσε περισσότερο στην αξία του δολαρίου των ΗΠΑ από ότι στη στερλίνα.

Το δολάριο αποδείχθηκε ισχυρό νόμισμα σε σχέση με την ισοτιμία του  με την  Λίρα Αγγλίας. Ωστόσο,  δεν ήταν ποτέ πλήρως μετατρέψιμο νόμισμα και ισοτιμία του επομένως  δεν αποτελεί ένδειξη της οικονομικής κατάστασης της χώρας.
Το 1980  Ροδεσία μετονομάστηκε σε Ζιμπάμπουε και η δολάριο της Ροδεσίας  αντικαταστάθηκε από το  δολάριο της Ζιμπάμπουε με ισοτιμία 1/1.

## Κέρματα
Τα κέρματα του νέου νομίσματος τα οποία εκδόθηκαν το 1970 είχαν τις εξής ονομαστικές αξίες:
* ½ σεντ (χάλκινο)
* 1 σεντ (χάλκινο)
* 2 ½  σεντ (χαλκονικέλινο)
Τα παραπάνω κέρματα κυκλοφορούσαν ταυτόχρονα με τα κέρματα της  λίρας της Ροδεσίας των 5, 10, 20 και 25 σεντ, τα οποία έφεραν διπλή ονομασία  εκφρασμένα σε σελίνια, πένες αλλά και σε σεντ. Το 1973 εκδόθηκε ένα κέρμα με αξία  5 σεντ και το 1975  εκδόθηκαν κέρματα των
* 10 σεντ
* 20 σεντ
* 25 σεντ
Κέρματα  συνέχισαν να εκδίδονται έως και το 1977.

## Τραπεζογραμμάτια
Το 1970, η Αποθεματική Τράπεζα της Ροδεσίας (Reserve bank of Rhodesia) εισήγαγε  χαρτονομίσματα με τις εξής ονομαστικές  αξίες:
* 1 δολαρίου
* 2 δολαρίων
* 10 δολαρίων.
Το χαρτονόμισμα των 5 δολαρίων εκδόθηκε το 1972

## Πηγές
* Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501. 
* Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.
* Reserve Bank of Zimbabwe (Αγγλικά) 

## Εξωτερικοί σύνδεσμοι
*Χαρτονομίσματα του δολαρίου της Ροδεσίας
*Κέρματα του δολαρίου της Ροδεσίας

Κατηγορία:Ιστορικά νομίσματα
Κατηγορία:Ζιμπάμπουε
Διοργανώσεις Ε.Π.Σ. Αθηνών 1974–75

Το **Πρωτάθλημα** της ΕΠΣ Αθηνών την **περίοδο 1974-75** διεξήχθη σε τρεις κατηγορίες με δύο ή τρεις ομίλους η κάθε μία. **Πρωταθλητής** αναδείχθηκε ο **[[Π.Α.Ο. Αγίου Δημητρίου]]** που συμμετείχε στο ειδικό πρωτάθλημα ανόδου στη Β΄ Εθνική, μαζί με τον **[[Ορφέας Αιγάλεω|Ορφέα Αιγάλεω]]** και τον Εθνικό Αστέρα. Και οι τρεις ομάδες ανέβηκαν στη Β΄ Εθνική. Ήταν το πρώτο πρωτάθλημα που διεξήχθη μετά την πτώση του δικτατορικού καθεστώτος και πολλές ομάδες, που είχαν με τη βία διαλυθεί ή εξαναγκαστεί σε συγχώνευση, επανιδρύθηκαν και διεκδικούσαν την ένταξή τους στην κατηγορία που αγωνίζονταν το 1967. Για την αντιμετώπιση των νέων δεδομένων δημιουργήθηκαν επιπλέον όμιλοι στις μικρές κατηγορίες. Χρειάστηκαν περίπου δυο σεζόν για να ομαλοποιηθεί η κατάσταση στα πρωταθλήματα.

## Κατηγορίες

*Α΄ με 32 ομάδες σε δύο ομίλους των 16.
*Β΄ με 48 ομάδες σε τρεις ομίλους των 16.
*Γ΄ με 48 ομάδες σε τρεις ομίλους των 16.

## Α΄ Κατηγορία

***Μετείχαν** 32 ομάδες σε δύο ομίλους. 
****Α΄ όμιλος** (16): Α.Ο. Αμπελοκήπων, Πανερυθραϊκός, Α.Σ. Σούρμενα, Φοίνικας Καλλιθέας, Π.Ο. Ψυχικού, Α.Ο. Κηφισιάς, Παμπαιανικός, Α.Ο. Αγ. Ιεροθέου, Μάχη Μαραθώνος, Τριγλία Ραφήνας, Α.Ο. Δάφνης, Α.Ο. Πεύκης, Εθνικός Αστέρας, Α.Ο. Κουκουβαούνων, Άρης Πετρουπόλεως, Ορφέας Αιγάλεω.
****Β΄ όμιλος** (16): Γ.Σ. Αγ. Αναργύρων, Α.Ο. Αργυρούπολις, Γ.Σ. Ηλιούπολις, Α.Ο. Χαϊδαρίου, Χαραυγιακός, Αστέρας Ζωγράφου, Ήφαιστος Περιστερίου, Π.Α.Ο. Αγ. Δημητρίου, Α.Ο. Πετραλώνων, Θρίαμβος Αθηνών, Αθηναϊκός, Α.Ο. Αγ. Παρασκευής, Αθηναΐς Κυψέλης, Α.Ο. Παγκρατίου, Αήττητος Σπάτων, Παρθενών Πετραλώνων.
***Πρωταθλητής**: Π.Α.Ο. Αγίου Δημητρίου. 
****Νικητής Α΄ ομίλου**: **[[Εθνικός Αστέρας]]**  
****Νικητής Β΄ ομίλου**: Π.Α.Ο. Αγ. Δημητρίου
****Τελικός**: **[[Π.Α.Ο. Αγίου Δημητρίου|Π.Α.Ο. Αγ. Δημητρίου]]** - Εθνικός Αστέρας    
***Άνοδος στη [[Β΄ Εθνική ποδοσφαίρου αντρών|Β΄ Εθνική]]** (3): **[[Π.Α.Ο. Αγίου Δημητρίου]]**, **[[Ορφέας Αιγάλεω]]**, **[[Εθνικός Αστέρας]].**
***Πρόκριση* στο ειδικό ερασιτεχνικό πρωτάθλημα:Χαραυγιακός, δεν πέτυχε την άνοδο. 
***Υποβιβασμός στη Β΄ ΕΠΣΑ** (8): Α.Σ. Σούρμενα, Α.Ο. Κηφισιάς, Παμπαιανικός, Μάχη Μαραθώνος, Α.Ο. Χαϊδαρίου, Αθηναϊκός, Αστέρας Ζωγράφου, Α.Ο. Αγ. Παρασκευής.
***Άνοδος από Β΄ ΕΠΣΑ** (6): **Π.Α.Σ. Παλαιό Φάληρο** (πρωταθλητής), Α.Ε. Αγ. Ελεούσης, Θεμιστοκλής Αιγάλεω, Αετός Καισαριανής, Γ.Σ. Πετραλώνων, Ο.Φ. Χολαργού.
****Υποβιβασμός από [[Β΄ Εθνική ποδοσφαίρου ανδρών|Β΄ Εθνική]]** (5): Γ.Σ. Καλλιθέα, Α.Π.Ο. Ρουφ, Ίκαρος Αθηνών, Αχαρναϊκός, Δόξα Βύρωνος.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Αθηνών. 

Κυπελλούχος αναδείχθηκε ο '''Γ.Σ. Ηλιούπολη'''.

### Τελικός

## Παραπομπές


## Πηγές

*Ψηφιακό αρχείο εφ. "Αθλητική Ηχώ".
*"Αθλητική Ηχώ", 13/10/1974.
*Στατιστική ποδοσφαίρου.

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1974-1975
Τρίκορφο

Με το όνομα **Τρίκορφο** αναφέρονται τα παρακάτω χωριά της Ελλάδας:

*Τρίκορφο Αιτωλοακαρνανίας
*Τρίκορφο Γρεβενών
*Τρίκορφο Μεσσηνίας
*Τρίκορφο Πρέβεζας
*Τρίκορφο Ροδόπης
*Τρίκορφο Φωκίδας

## Επίσης
*Τρικόρυφο Θεσπρωτίας

Κατηγορία:Αποσαφηνίσεις ελληνικών τοπωνυμίων
Μπάστα

Το όνομα **Μπάστα** μπορεί να αναφέρεται σε κάποιο από τα εξής λήμματα:

* είναι παλαιό τοπωνύμιο με το οποίο αναφέρονταν στο παρελθόν τα χωριά
**Κρυονέρι Ηλείας, πρώην Μπάστα
**Πλατύ Μεσσηνίας, πρώην Μπάστα
*Επίσης αποτελεί ελαφριά παραλλαγή της ονομασίας του χωριού: 
**Βάστας Αρκαδίας, αποκαλείται και Μπάστα

* το γερμανικό μουσικό συγκρότημα Basta (Band)
* το γαλλικό συγκρότημα μουσικής σκα Ya Basta!
* το ελβετικό πολιτικό κόμμα BastA

* την πόλη Μπάστα της Ιορδανίας

* τον Τζόρτζο Μπάστα (1550–1607), στρατηγό
* τον Γιάν Μπάστα (1860–1936), τσέχο μηχανικό και εφευρέτη

Κατηγορία:Επώνυμα
Κατηγορία:Αποσαφηνίσεις ελληνικών τοπωνυμίων
Αναστάσοβα

Το όνομα **Αναστάσοβα** συναντάται στις παλαιότερες ονομασίες των οικισμών:
*Ανάσταση Αχαΐας, πρώην Αναστάσοβα
*Νέδουσα Μεσσηνίας, πρώην Μεγάλη Αναστάσοβα
*Πηγές Μεσσηνίας, πρώην Μικρή Αναστάσοβα
Εσάμ Σαράφ

Ο **Εσάμ Σαράφ** (Essam Abdel-Aziz Sharaf, στα αραβικά: عصام عبد العزيز شرف, ʕeˈsˤɑːm ʕæbdelʕæˈziːz ʃɑɾˤɑf, γεννήθηκε το 1952) είναι Αιγύπτιος πολιτικός και υπηρέτησε ως Πρωθυπουργός της χώρας του από τις 3 Μαρτίου 2011 ως το Δεκέμβριο του 2011. Υπηρέτησε επίσης στο αξίωμα του υπουργού μεταφορών από το 2004 ως το 2005.

## Πρώτα χρόνια και εκπαίδευση
Γεννήθηκε στην πόλη Γκίζα. Απέκτησε πτυχίο μπάτσελορ πολιτικού μηχανικού από το πανεπιστήμιο του Καΐρου το 1975. Συνέχισε τις σπουδές του στο πανεπιστήμιο Παρντιού και το 1980 πήρε πτυχίο Μάστερ στη Μηχανολογία. Το 1984 απέκτησε και διδακτορικό τίτλο.

## Πολιτική και ακαδημαϊκή καριέρα
Ο Σαράφ ανέλαβε επίκουρος καθηγητής στο Παρντιού το 1984 και στο πανεπιστήμιο του Καΐρου τον επόμενο χρόνο. Το 1990 ήταν επίκουρος καθηγητής των πολιτικών μηχανικών στο πανεπιστήμιο του Βασιλέα Σαούντ, στη Σαουδική Αραβία, για να επιστρέψει στο πανεπιστήμιο της αιγυπτιακής πρωτεύουσας τον επόμενο χρόνο. Το 1996 έγινε καθηγητής αρμόδιος για τα οδικά έργα και σύντομα ανέλαβε θέση συμβούλου στο υπουργείο συγκοινωνιών και αεροπορίας στην Τζέντα της Σαουδικής Αραβίας. Το 1999 έγινε σύμβουλος του Αιγύπτιου υπουργού μεταφορών και το 2003 εργάστηκε ως τεχνικός σύμβουλος στον δήμο Αλ Αΐν, στα Ηνωμένα Αραβικά Εμιράτα. 

Υπηρέτησε ως υπουργός συγκοινωνιών της Αιγύπτου από τις 13 Ιουλίου 2004 ως τις 31 Δεκεμβρίου 2005. Παραιτήθηκε από το υπουργικό αξίωμα επειδή είχε διαφορές με τον πρωθυπουργό Αχμέτ Ναζίφ, ο οποίος έθεσε την Ένωση Μηχανικών Αιγύπτου υπό τον κρατικό έλεγχο. Αργότερα υποστήριξε ότι τα γεγονότα εκείνα είχαν ως αποτέλεσμα το σιδηροδρομικό δυστύχημα στο Καλιούμπ το 2006.

Έπειτα από την παραίτησή του, επέστρεψε στην ακαδημαϊκή του καριέρα και απέκτησε μία έδρα στο πανεπιστήμιο του Καΐρου. Παρέμεινε επικριτής του καθεστώτος του Χόσνι Μουμπάρακ. Κατά την περίοδο εκείνη υπηρέτησε επίσης ως σύμβουλος της Αρχής των Δρόμων και των Μεταφορών στο Ντουμπάι. Ίδρυσε την Αιγυπτιακή Επιστημονική Εταιρεία μαζί με τους Μοχάμετ Ελ Μπαραντέι, Αχμέτ Ζεγουάιλ και άλλους επιστήμονες.

### Πρωθυπουργός
Στις 3 Μαρτίου 2011 έλαβε την εντολή από το ανώτατο στρατιωτικό συμβούλιο να σχηματίσει κυβέρνηση, έπειτα από την παραίτηση του Αχμέτ Σαφίκ.

Υπήρξε ενεργός κατά τις διαδηλώσεις του 2011 στην Πλατεία Ταχρίρ, γεγονός που οδήγησε στην επιλογή του για την πρωθυπουργία.  Στις 4 Μαρτίου 2011 απηύθυνε ομιλία προς τα πλήθη των ακτιβιστών υπέρ της δημοκρατίας στην πλατεία Ταχρίρ, μία ασυνήθιστη κίνηση για Αιγύπτιο πολιτικό. 

Ο Σαράφ είναι έντονα αντίθετος προς την ομαλοποίηση των δεσμών της χώρας του με το Ισραήλ και δίνει έμφαση στη λύση του Παλαιστινιακού Προβλήματος.

## Παραπομπές


## Εξωτερικοί σύνδεσμοι

*
*
*
*

Κατηγορία:Πρωθυπουργοί της Αιγύπτου
Πρωτάθλημα Ε.Π.Σ. Αθηνών 1929-30

Στο **Πρωτάθλημα** Α΄ κατηγορίας της ΕΠΣ Αθηνών την **περίοδο 1929-30** συμμετείχαν έξι ομάδες. Αγωνίστηκαν σε έναν όμιλο δύο γύρων (10 αγωνιστικές). **Πρωταθλητής** αναδείχθηκε ο **[[Παναθηναϊκός (ποδόσφαιρο)|Παναθηναϊκός]]** που είχε επίθεση "φωτιά" με 58 γκολ. Πρώτος σκόρερ αναδείχθηκε ο Άγγελος Μεσσάρης με 13 γκολ. Στη συνέχεια ο Παναθηναϊκός, ως εκπρόσωπος της ΕΠΣΑ, κατέκτησε και το Πανελλήνιο Πρωτάθλημα 1929-30.

## Σύστημα διεξαγωγής

* **Μετείχαν** 6 ομάδες: Παναθηναϊκός, ΑΕΚ, Απόλλων Αθηνών, Ατρόμητος Αθηνών, Α.Ο. Παλαιό Φάληρο, Αθηναϊκός Α.Σ..
* **Πρωταθλητής**: Παναθηναϊκός, προκρίθηκε στο Πανελλήνιο Πρωτάθλημα 1929-30.
* **Διαβάθμιση**: Αθηναϊκός Α.Σ..
* **Πρωταθλητής Β΄**: Π.Σ. Γουδί, ανέβηκε στην Α΄.
* **Πρωταθλητής Γ΄** (12 ομάδες): A.O. Πατησίων, ανέβηκε στην Β΄ αήττητος.

### Σύνθεση πρωταθλητή Παναθηναϊκού
μικρογραφία|300px|Παναθηναϊκός 1929-30
* Τερματοφύλακας: Μαντζαβίνος.
* Οπισθοφύλακες: Βασιλείου, Πιερράκος.
* Μέσοι: Υποφάνης, Μεσσάρης Ι, Ανδρίτσος.
* Κυνηγοί: Άγγελος Μεσσάρης, Μ. Παπαδόπουλος, Τζιραλίδης, Αντώνης Μηγιάκης, Διομήδης Συμεωνίδης, Αντώνης Τσολίνας.

## Αποτελέσματα

Είναι γνωστά τα εξής αποτελέσματα:

* '''Παναθηναϊκός''', με:
** ΑΕΚ: 1-1, 1-1
** Απόλλωνα: 4-1, 3-1
** Ατρόμητο: 10-3, 10-1
** Π. Φάληρο: 2-2, 4-1
** Αθηναϊκό: 11-0, 7-1
* '''ΑΕΚ''', με:
** Απόλλωνα: 1-0, 2-0
** Ατρόμητο: 1-0, 1-2
** Π. Φάληρο: 3-1, 8-0
** Αθηναϊκό: 6-1, 12-0

* **[[Απόλλων Αθηνών]]**, με:
** Ατρόμητο: 1-1
** Π. Φάληρο: 2-1, 1-0
** Αθηναϊκό: 8-0,
* ** [[Ατρόμητος Αθηνών]]**, με:
** Π. Φάληρο: 2-0
** Αθηναϊκό
* **[[Α.Ο. Παλαιό Φάληρο]]**, με:
** Αθηναϊκό: 2-0 (δεν προσήλθε ο Αθηναϊκός)

## Βαθμολογία

### Αγώνες διαβάθμισης

Σύμφωνα με την προκήρυξη έδωσαν αγώνες διαβάθμισης ο ουραγός της Α΄ κατηγορίας Αθηναϊκός Α.Σ. με τον πρωταθλητή της Β΄ κατηγορίας Π.Ο. Γουδί. Όμως, έπειτα από τα δύο ματς οι ομάδες αναδείχθηκαν ισόβαθμες σε βαθμούς και γκολ και η ΕΠΣΑ αποφάσισε να μην υποβιβαστεί καμία και την επόμενη σεζόν να μετέχουν επτά ομάδες στην Α΄ κατηγορία.

## Σκόρερ
μικρογραφία|250px|Άγγελος Μεσσάρης
* 13 γκολ: Άγγελος Μεσσάρης (ΠΑΟ).
* 10 γκολ: Μήτσος Μούγκρας (ΑΕΚ).
* 9 γκολ: Ηλίας Ηλιάσκος (ΑΕΚ), Κώστας Νεγρεπόντης (ΑΕΚ), Μιχάλης Παπαδόπουλος (ΠΑΟ), Αντώνης Τζιραλίδης (ΠΑΟ).
* 7 γκολ: Κολομβούνης (Ατρόμητος), Αντώνης Μηγιάκης (ΠΑΟ), Διομήδης Συμεωνίδης (ΠΑΟ), Αντώνης Τσολίνας (ΠΑΟ).
* 6 γκολ: Χ. Παντερμαλής (ΑΕΚ).

## Πηγές

* Ψηφιακό αρχείο εφ. "Αθλητική Ηχώ".
* Ηλ. Λέκκα, "Η Εποποιία του ελληνικού ποδοσφαίρου", "Αθλητική Ηχώ", 25/7/1974.
* Ηλ. Λέκκα, "Η Εποποιία του ελληνικού ποδοσφαίρου", "Αθλητική Ηχώ", 26/7/1974.
* Αθηναϊκό ποδόσφαιρο - Από το 1928 έως το 1938.
* Ανδρέας Μπόμης, "Γκολ 2000. Ένας αιώνας ποδόσφαιρο", σελ. 223-224.

### Αναφορές


Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1929-1930
Γαρδίκι Σουλίου

Το **Γαρδίκι** Σουλίου ή Παραμυθίας είναι οικισμός του δήμου Σουλίου της περιφέρειας Ηπείρου (Σχέδιο Καλλικράτης). 

## Γενικά στοιχεία
Το Γαρδίκι παλαιότερα  ανήκε στην άλλοτε επαρχία Σουλίου του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμου Αχέροντα. Από 1 Ιανουαρίου 2011 αποτελεί ιδία έδρα της ομώνυμης τοπικής κοινότητας, της δημοτικής ενότητας Αχέροντα, του Δήμου Σουλίου.Βρίσκεται στο νότιο τμήμα της άλλοτε επαρχίας Σουλίου, στις νοτιοδυτικές πλαγιές των Όρων Παραμυθίας (συγκεκριμένα του Όρους Γορίλα) σε υψόμετρο 200 μέτρα. Δυτικά του χωριού ρέει ο ποταμός Κωκυτός. Πρόκειται για ένα ημιορεινό χωριό, ο πληθυσμός του οποίου, ασχολούμενος κυρίως με τη γεωργία αλλά και με τη κτηνοτροφία σε μικρότερη κλίμακα, το 1928 αριθμούσε 550 κατοίκους, κατά το ήμισυ μουσουλμάνους, έχοντας δημοτικό σχολείο και ταχυδρομικό γραφείο. Τότε υπαγόταν στη κοινότητα Δραγουμής. Το 1971 είχε 534 κατοίκους, το 1981 ήταν 652, ενώ το 2001 αριθμούσε 803 κατοίκους, σε αυτήν του 2011 ήταν 663 και του 2021 ήταν 624. 

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Ο ναός του παλαιού κυρίως οικισμού του χωριού είναι αφιερωμένος στην Αγία Κυριακή, ενώ ο ναός που βρίσκεται στο νέο οικισμό που μεταφέρθηκε λίγα χιλιόμετρα προς την πεδιάδα είναι αφιερωμένος στον Άγιο Νεκτάριο.

## Πηγές
* "Εγκυκλοπαίδεια Πάπυρος Laousse Britannica" τομ.16ος, σελ.195.
* "Μεγάλη Ελληνική Εγκυκλοπαίδεια" τομ. Η΄, σελ.143.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου